Peter Paul Rubens
Peter Paul Rubens (Siegen, 28 juny 1577 – Antwerpen, 30 maaie 1640) wie in keunstskilder, tekener en diplomaat, warber yn Antwerpen, en is sûnder mis de populêrste master út de Barok-perioade. Hy wurdt ek wol Pieter Paul, Pieter Pauwel of Petrus Paulus neamd.

Rubens skildere yn in golle Barokke styl dy't de klam lei opbeweging, kleur en gefoeligens. Hy is fermeamd om syn Kontrareformaasje alterstikken, portretten, lânskippen en histoarjestikken mei mytologyske en allegoryske ûnderwerpen.

Styl 
De styl fan Rubens is sekuer te omskriuwen, hy hearde ommers ta de Antwerpske Skoalle út de iere 17e iuw. Rubens' oeuvre wurdt skaaimerke troch de triomfearjende kontrareformatoaryske barok. Rubens is nei alle gedachten de wichtichste fertsjintwurdiger fan de Flaamske barok, alhoewol't er dúdlik Italjaanske ynfloed ûndergien hat. Guon fan syn portretten hawwe wol wat fan it absolutisme, mar in protte eks-voto's bliuwe dochs trou oan harren Flaamske aard.

Rubens krige in goede oplieding en wie in betûft fakman. Alles waard yn detail taret, in soad stúdzjes yn oaljeferve en tekeningen tsjûgje dêrfan. Ut de detaillearre sketsen dy't bewarre bleaun binne docht bliken dat Rubens syn wurk yn fasen ôfwurke.

Rubens mocht graach foarske froulju skilderje. De term 'Rubenesque' en 'Rubensiaansk' is algemien tapast wurden foar wieldrige, foarske froulju.

Learlingen 
 Godfried Maes
 David Teniers de Alde
 Antoon van Dyck

Galery

Musea mei wurk fan Rubens 
Belgje en Nederlân:
 Rubenshûs, Antwerpen 
 Mauritshûs, Den Haach
 Musea voor Schone Kunsten te Antwerpen, Gint en Brussel

Bûtenlânske musea:
 Wallraf-Richartz-Museum, Keulen, Dútslân
 Alte Pinakothek, München, Dútslân
 Fine Arts Museums of San Francisco, San Francisco, Feriene Steaten
 Kunsthistorisches Museum Wien en it Liechtenstein Museum, Wenen, Eastenryk
 It Louvre, Parys, Frankryk 
 Nasjonale galery, Praach, Tsjechje
 Museo del Prado, Madrid, Spanje
 National Gallery, Londen (It oardeel fan Parys), Feriene Keninkryk
 Hermitage, Sint-Petersburch, Ruslân
 Uffizi, Firenze (Itaalje)

Fierder lêze 
 Heinen, Ulrich, "Rubens zwischen Predigt und Kunst." Weimar 1996. 
 Büttner, Nils, Herr P. P. Rubens. Göttingen 2006.
 Corpus Rubenianum Ludwig Burchard. An Illustrated Catalogue Raisonne of the Work of Peter Paul Rubens Based on the Material Assembled by the Late Dr. Ludwig Burchard in Twenty-Seven Parts, Redigearre troch it Nationaal Centrum Voor de Plastische Kunsten Van de XVI en de XVII EEUW.* Lilar, Suzanne, Le Couple (1963), Paris, Grasset; Reedited 1970, Bernard Grasset Coll. Diamant, 1972, Livre de Poche; 1982, Brussels, Les Éperonniers, ISBN 2-87132-193-0; Translated as Aspects of Love in Western Society in 1965, by and with a foreword by Jonathan Griffin, New York, McGraw-Hill, LC 65-19851.
 Vlieghe, Hans, Flemish Art and Architecture 1585-1700, Yale University Press, Pelican History of Art, New Haven and London, 1998.

Keppelings om utens 

 Stúdzjesintrum Rubianum
 Feitebank Flaamske kolleksjes Rubensonline

Súdnederlânsk keunstskilder (foar 1830)
Súdnederlânsk tekener (foar 1830)
Súdnederlânsk diplomaat (foar 1830)
Flaamsk keunstskilder
Flaamsk tekener
Flaamsk diplomaat
Dútsk keunstskilder
Dútsk tekener
Dútsk diplomaat
Dútsk persoan fan Flaamsk komôf
Barok
Persoan berne yn 1577
Persoan stoarn yn 1640